Document ID: 32006D0473

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 5ης Ιουλίου 2006 για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. et Mendes και Guignardia citricarpa Kiely (όλα τα παθογόνα στελέχη για τα εσπεριδοειδή) [κοινοποιηθείσα υπό τον αριθμό Ε(2006) 3024] (2006/473/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως τα σημεία 16.2, 16.3 και 16.4 του κεφαλαίου Ι του μέρους Α του παραρτήματος ΙV, Εκτιμώντας τα ακόλουθα: (1) Προκειμένου να καταστεί δυνατή η εισαγωγή φρούτων των Citrus L., Fortunella Swingle, Poncirus Raf., και των υβριδίων τους από τρίτες χώρες στην Κοινότητα ή η μετακίνησή τους στο εσωτερικό της Κοινότητας σύμφωνα με την οδηγία 2000/29/ΕΚ, με την απόφαση 98/83/ΕΚ της Επιτροπής, της 8ης Ιανουαρίου 1998 για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. et Mendes και Guignardia citricarpa Kiely (όλα τα παθογόνα στελέχη για τα εσπεριδοειδή) (2) αναγνωρίζονται ορισμένες τρίτες χώρες και ορισμένες περιοχές τρίτων χωρών ως απαλλαγμένες από τους εν λόγω επιβλαβείς οργανισμούς. (2) Η απόφαση 98/83/ΕΚ έχει τροποποιηθεί αρκετές φορές μετά την έκδοσή της. Συνεπώς, για λόγους σαφήνειας και διαφάνειας, η απόφαση 98/83/ΕΚ πρέπει να καταργηθεί και να αντικατασταθεί. (3) Η Νέα Ζηλανδία προσκόμισε επίσημα στοιχεία που πιστοποιούν ότι το έδαφός της είναι απαλλαγμένο από Xanthomonas campestris και Guignardia citricarpa. Η Νέα Ζηλανδία πρέπει, επομένως, να αναγνωριστεί ως απαλλαγμένη από τους εν λόγω επιβλαβείς οργανισμούς. (4) Η Νότια Αφρική προσκόμισε επίσημα στοιχεία που πιστοποιούν ότι οι διοικητικές περιφέρειες Hartswater και Warrenton στο Βόρειο Ακρωτήριο είναι απαλλαγμένες από τον επιβλαβή οργανισμό Guignardia citricarpa. Οι εν λόγω περιφέρειες της Νότιας Αφρικής πρέπει, επομένως, να αναγνωριστούν ως απαλλαγμένες από τον εν λόγω επιβλαβή οργανισμό. (5) Η Αυστραλία προσκόμισε στοιχεία με βάση τα οποία η περιοχή Queensland δεν είναι πλέον απαλλαγμένη από τον επιβλαβή οργανισμό Xanthomonas campestris. Επομένως, η περιοχή Queensland δεν πρέπει πλέον να αναγνωρίζεται ως απαλλαγμένη από τον εν λόγω επιβλαβή οργανισμό. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Για τους σκοπούς του σημείου 16.2 του κεφαλαίου I του μέρους A του παραρτήματος IV, ο ακόλουθες τρίτες χώρες αναγνωρίζονται ως απαλλαγμένες από όλα τα στελέχη του Xanthomonas campestris που είναι παθογόνα για τα εσπεριδοειδή: α) όλες οι τρίτες χώρες παραγωγής εσπεριδοειδών στην Ευρώπη, η Αλγερία, η Αίγυπτος, το Ισραήλ, η Λιβύη, το Μαρόκο, η Τυνησία και η Τουρκία· β) στην Αφρική: η Νότια Αφρική, η Γκάμπια, η Γκάνα, η Γουϊνέα, η Κένυα, το Σουδάν, η Σουαζιλάνδη και η Ζιμπάμπουε· γ) στην Κεντρική και Νότιο Αμερική και στην Καραϊβική: οι Μπαχάμες, το Μπελίζ, η Χιλή, η Κολομβία, η Κόστα Ρίκα, η Κούβα, ο Ισημερινός, η Ονδούρα, η Τζαμάικα, το Μεξικό, η Νικαράγουα, το Περού, η Δομινικανή Δημοκρατία, η Αγία Λουκία, το Ελ Σαλβαντόρ, το Σουρινάμ και η Βενεζουέλα· δ) στην Ωκεανία: η Νέα Ζηλανδία. 2. Για τους σκοπούς του σημείου 16.2 του κεφαλαίου I του μέρους A του παραρτήματος IV, οι ακόλουθες περιοχές αναγνωρίζονται ως απαλλαγμένες από όλα τα στελέχη του Xanthomonas campestris που είναι παθογόνα για τα εσπεριδοειδή: α) στην Αυστραλία: η Νέα Νότια Ουαλία, η Νότια Αυστραλία και η Βικτώρια· β) η Βραζιλία εκτός από τις πολιτείες Rio Grande do Sul, Santa Catarina, Paraná, São Paulo, Minas Gerais και Mato Grosso do Sul· γ) στις Ηνωμένες Πολιτείες: η Αριζόνα, η Καλιφόρνια, το Γκουάμ, η Χαβάη, η Λουιζιάνα, οι Νήσοι Βόρειες Μαριάνες, το Πουέρτο Ρίκο, η Αμερικανική Σαμόα, το Τέξας και οι Παρθένοι Νήσοι Ηνωμένων Πολιτειών· δ) όλες οι περιοχές της Ουρουγουάης πλην των διαμερισμάτων Salto, Rivera και Paysandu - βορείως του ποταμού Chapicuy. Άρθρο 2 Για τους σκοπούς του σημείου 16.3 του κεφαλαίου I του μέρους A του παραρτήματος IV, οι ακόλουθες τρίτες χώρες αναγνωρίζονται ως απαλλαγμένες από τον Cercospora angolensis Carv. et Mendes: α) όλες οι τρίτες χώρες παραγωγής εσπεριδοειδών στη Βόρεια, Κεντρική και Νότια Αμερική, στην Καραϊβική, στην Ασία (με εξαίρεση την Υεμένη), στην Ευρώπη και στην Ωκεανία, β) όλες οι τρίτες χώρες παραγωγής εσπεριδοειδών στην Αφρική, με εξαίρεση την Αγκόλα, το Καμερούν, την Κεντρο-αφρικανική Δημοκρατία, τη Δημοκρατία του Κογκό, τη Γκαμπόν, τη Γουινέα, την Κένυα, τη Μοζαμβίκη, τη Νιγηρία, την Ουγκάντα, τη Ζάμπια και τη Ζιμπάμπουε. Άρθρο 3 1. Για τους σκοπούς του σημείου 16.4 του κεφαλαίου I του μέρους A του παραρτήματος IV, οι ακόλουθες τρίτες χώρες αναγνωρίζονται ως απαλλαγμένες από όλα τα στελέχη του Guignardia citricarpa Kiely που είναι παθογόνα για τα εσπεριδοειδή: α) όλες οι τρίτες χώρες παραγωγής εσπεριδοειδών στη Βόρεια, Κεντρική και Νότια Αμερική, με εξαίρεση την Αργεντινή και τη Βραζιλία, στην Καραϊβική και στην Ευρώπη· β) όλες οι τρίτες χώρες παραγωγής εσπεριδοειδών στην Ασία, με εξαίρεση το Μπουτάν, την Κίνα, την Ινδονησία, τις Φιλιππίνες και την Ταϊβάν· γ) όλες οι τρίτες χώρες παραγωγής εσπεριδοειδών στην Αφρική, με εξαίρεση τη Νότια Αφρική, την Κένυα, τη Μοζαμβίκη, τη Σουαζιλάνδη, τη Ζάμπια και τη Ζιμπάμπουε· δ) όλες οι τρίτες χώρες παραγωγής εσπεριδοειδών στην Ωκεανία, με εξαίρεση την Αυστραλία και το Βανουάτου. 2. Για τους σκοπούς του σημείου 16.4 του κεφαλαίου I του μέρους A του παραρτήματος IV, οι ακόλουθες τρίτες χώρες αναγνωρίζονται ως απαλλαγμένες από όλα τα στελέχη του Guignardia citricarpa Kiely που είναι παθογόνα για τα εσπεριδοειδή: α) Νότια Αφρική: Δυτικό Ακρωτήριο· Βόρειο Ακρωτήριο: διοικητικές περιφέρειες Hartswater και Warrenton· β) Αυστραλία: Νότια Αυστραλία, Δυτική Αυστραλία και Βόρειο Εδαφικό Διαμέρισμα· γ) Κίνα: όλες οι περιοχές, με εξαίρεση τις: Sichuan, Yunnan, Guangdong, Fujian και Zhejiang· δ) Βραζιλία: όλες οι περιοχές, με εξαίρεση τις πολιτείες Rio de Janeiro, São Ρaulo και Rio Grande do Sul. Άρθρο 4 Η απόφαση 98/83/ΕΚ καταργείται. Άρθρο 5 Η παρούσα απόφαση απευθύνεται στα κράτη μέλη. Βρυξέλλες, 5 Ιουλίου 2006.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2723
2442
614
1115
3156
3941

EuroVoc IDs (Expanded): 2723
2442
614
1115
3156
3941

Dataset Source: meu

Split: train